ananddey/assamese-wiki-corpus huggingface dataset:
এচিদ আক্ৰমণ

টেহৰানত চিকিৎসাধীন অৱস্থাত থকা এচিদ আক্ৰমণৰ বলি এগৰাকী ইৰানীয় মহিলা, ফটোগ্ৰহণ ২০১৮ |
এচিড আক্ৰমণ হ’ল কোনো ব্যক্তিৰ শৰীৰলৈ লক্ষ্য কৰি এচিদ বা তেনে জাতীয় ক্ষতিকৰ দাহ্য তৰল নিক্ষেপ কৰা আৰু ই হৈছে এক প্ৰকাৰৰ হিংসাত্মক আক্ৰমণ; যাৰ উদ্যেশ্য শৰীৰৰ অংশবিশেষ, বিশেষকৈ মুখমণ্ডল বিকৃত কৰা বা হত্যা কৰা। এই আক্ৰমণৰ অপৰাধীসকলে ভুক্তভোগীসকলৰ ওপৰত ক্ষয়কাৰী তৰল নিক্ষেপ কৰি শৰীৰ জ্বলাই দিয়ে, ছালৰ কোষকলা ক্ষতিগ্ৰস্ত কৰে, প্ৰায়ে হাড়বোৰ উন্মুক্ত হয় আৰু কেতিয়াবা দ্ৰৱীভূতও হয়। এচিড আক্ৰমণৰ ফলত স্থায়ী অন্ধত্ব হ'ব পাৰে।

এই আক্ৰমণবোৰত সচৰাচৰ আটাইতকৈ ব্যৱহৃত এচিড হৈছে ছালফিউৰিক আৰু নাইট্ৰিক এচিড। হাইড্ৰক্ল'ৰিক এচিড কেতিয়াবা ব্যৱহাৰ কৰা হয়, কিন্তু ই যথেষ্ট কম ক্ষতিকাৰক। বিশেষকৈ সেইবোৰ ঠাইত য'ত শক্তিশালী এচিড নিয়ন্ত্ৰিত বজাৰতহে পোৱা যায়, তাত শক্তিশালী ক্ষাৰীয় সামগ্ৰী, যেনে কষ্টিক চ’ডা (ছডিয়াম হাইড্ৰক্সাইড) আদিৰ জলীয় দ্ৰৱণ ব্যৱহাৰ কৰা হয়।

এই আক্ৰমণবোৰৰ দীৰ্ঘম্যাদী পৰিণামবোৰৰ ভিতৰত থাকিব পাৰে অন্ধত্ব, লগতে চকু জ্বলা-পোৰা কৰা, মুখ আৰু শৰীৰৰ গুৰুতৰ স্থায়ী দাগ, লগতে সুদূৰপ্ৰসাৰী সামাজিক, মানসিক আৰু অৰ্থনৈতিক অসুবিধা। অপৰাধীৰ বিৰুদ্ধে কঠোৰ আইনী ব্যৱস্থা গ্ৰহণ আৰু এচিড বিক্ৰীৰ ওপৰত কৰা নিয়ন্ত্ৰণৰ বাবে ২০০২ চনৰ পৰা প্ৰতি বছৰে এনে ঘটনাৰ হাৰ ১৫-২০% হ্ৰাস পাইছে। ভাৰতত এচিড আক্ৰমণ প্ৰতি বছৰে বৃদ্ধি হৈ আহিছে আৰু বছৰি ২৫০-৩০০টা ঘটনা সংঘটিত হয়। "এচিড চাৰ্ভাইভাৰ্ছ ট্ৰাষ্ট ইণ্টাৰনেচনেল"ৰ মতে প্ৰকৃত সংখ্যা ১০০০ অতিক্ৰম কৰিব পাৰে।

আক্ৰমণৰ কাৰণ

আক্ৰমণকাৰীৰ উদ্দেশ্য প্ৰায়ে ভুক্তভোগীজনক হত্যা কৰাৰ সলনি অপমানিত কৰা। ব্ৰিটেইনত এনে আক্ৰমণ, বিশেষকৈ পুৰুষৰ বিৰুদ্ধে হোৱা আক্ৰমণৰ বিষয়ে কম কৈ অভিযোগ দাখিল কৰা হয় আৰু ইয়াৰ ফলস্বৰূপে এনে বহু ঘটনা চৰকাৰী পৰিসংখ্যাত প্ৰকাশ নাপায়। অপৰাধীসকলে কৰা আক্ৰমণৰ সচৰাচৰ কিছুমান কাৰণৰ ভিতৰত আছে:
প্ৰেম আৰু যৌন প্ৰত্যাখ্যানৰ বাবে হোৱা ব্যক্তিগত বিবাদ
যৌন সম্পৰ্কীয় ঈৰ্ষা আৰু কামনা
যৌন সম্পৰ্ক কৰাত অমান্তি হোৱা, বিবাহৰ প্ৰস্তাৱ আৰু যৌতুকৰ দাবী অস্বীকাৰ কৰাৰ বাবে লোৱা প্ৰতিশোধ
সংখ্যালঘু বিৰোধী বৈষম্য
ভূমিৰ মালিকীস্বত্ব, পোহনীয়া জন্তু, বাসস্থান আৰু সম্পত্তিৰ ওপৰত হোৱা বিবাদ

২০০৭ চনৰ এক সমীক্ষাত যোৱা ৪০ বছৰত ১৩খন দেশত ২৪টা অধ্যয়ন বিশ্লেষণ কৰা হৈছিল, য'ত ৭৭১ টা ঘটনা সামৰি লোৱা হৈছিল। [15] লণ্ডন স্থিত দাতব্য সংস্থা "এচিড চাৰ্ভাইভাৰ্ছ ট্ৰাষ্ট ইণ্টাৰনেচনেল"ৰ মতে, ৮০% এচিড আক্ৰমণ মহিলাৰ ওপৰত হয়, আৰু এচিড আক্ৰমণৰ সংখ্যা যথেষ্ট কমকৈ দেখুওৱা হয়। কিছুমান অঞ্চলত, পুৰুষৰ দ্বাৰা মহিলা ভুক্তভোগীসকলৰ ওপৰত কৰা আক্ৰমণ প্ৰায়ে যদি মই তোমাক নাপাওঁ, আন কোনেও তোমাক পাব নোৱাৰে জাতীয় মানসিকতাৰ দ্বাৰা পৰিচালিত হয়।

তথ্য সংগ্ৰহ

শ্ৰেণী:নাৰীৰ বিৰুদ্ধে হিংসা
মাচুমা বেগম

মাচুমা বেগম এগৰাকী ভাৰতীয় ৰাজনীতিবিদ, সমাজকৰ্মী আৰু নাৰীবাদী নেত্ৰী আছিল। তেওঁ ভাৰতীয় জাতীয় কংগ্ৰেছ দলৰ সদস্য, উপ-দলপতি হিচাপে কাৰ্যনিৰ্বাহ কৰি, ১৯৬০ চনত অন্ধ্ৰ প্ৰদেশৰ ৰাজনীতিত সক্ৰিয় হৈ মন্ত্ৰীসভাৰ সদস্য হয়। ১৯৬২ চনত সৰ্বভাৰতীয় মহিলা সন্মিলনৰ সভানেত্ৰী আছিল আৰু তেওঁ আন্তঃৰাষ্ট্ৰীয় নাৰীবাদী সংস্থাসমূহৰ সৈতে হায়দৰাবাদৰ সমাজ কল্যাণমূলক সংস্থাসমূহৰ নেটৱৰ্ক গঢ়ি তুলি পৰিয়াল পৰিকল্পনাৰ পোষকতা কৰা আৰু সমাজ কল্যাণৰ দিশত কাম কৰিছিল। ভাৰতীয় নাৰীৰ সামাজিক বিচ্ছিন্নতাৰ পৰিচায়ক পৰ্দা প্ৰথাৰ অন্ত পেলোৱাৰ বাবে তেওঁ প্ৰথম ৰাজহুৱা মত পোষণ কৰা ব্যক্তি আছিল। ১৯৭৪ চনত ভাৰতৰ অন্যতম সৰ্বোচ্চ অসামৰিক সন্মান পদ্মশ্ৰী বঁটা লাভ কৰিছিল।

আদি জীৱন

মাচুমা বেগমে ১৯০২ চনত হায়দৰাবাদত জন্মগ্ৰহণ কৰিছিল আৰু তেওঁ ভগ্নীসকলৰ সৈতে মেহবুবিয়া ছোৱালী বিদ্যালয়ত শিক্ষা গ্ৰহণ কৰিছিল।

কৰ্মজীৱন

বেগমে হায়দৰাবাদত দাতব্য কামেৰে নিজৰ কেৰিয়াৰ আৰম্ভ কৰে আৰু পিছলৈ ভাৰতীয় জাতীয় কংগ্ৰেছ দলত যোগদান কৰে।১৯৫২ চনত হায়দৰাবাদ সমষ্টিৰ পৰা অন্ধ্ৰপ্ৰদেশ বিধানসভাত যোগদান কৰি প্ৰথম নিৰ্বাচনত জয়লাভ কৰে। ১৯৫৭ চনত কংগ্ৰেছ দলৰ উপ-নেত্ৰী আৰু ১৯৬০ চনত অন্ধ্ৰপ্ৰদেশ চৰকাৰৰ সমাজ কল্যাণ আৰু ধৰ্মীয় এনডাউমেণ্টৰ মন্ত্ৰী হয়।

বেগমে ১৯২৭ চনৰ পৰা সৰ্বভাৰতীয় মহিলা সন্মিলন(AIWC) নাৰীবাদী অধিকাৰ আৰু স্বাৰ্থৰ প্ৰতি উৎসৰ্গিত নাৰীবাদী সংগঠনৰ সৈতে জড়িত আছিল আৰু দুবাৰকৈ ইয়াৰ উপ-সভাপতি হিচাপে কাৰ্যনিৰ্বাহ কৰিছিল। ১৯৫৭ চনত তেওঁ এ আই ডব্লিউ চিৰ আন্তঃৰাষ্ট্ৰীয় সম্পৰ্ক আৰু প্ৰচাৰৰ দায়িত্ব লয় আৰু ১৯৬২ চনত এ আই ডব্লিউ চিৰ সভানেত্ৰী হিচাপে নিযুক্তি লাভ কৰে। ভাৰতত বাল্যবিবাহৰ প্ৰথাক অপৰাধমূলক বুলি গণ্য কৰা চৰ্দা আইনৰ ৰক্ষা আৰু পোষকতা কৰা কেইবাজনো মুছলমান নেতাৰ ভিতৰত তেওঁ অন্যতম আছিল।

হায়দৰাবাদত মাচুমা বেগমে কেইবাটাও সমাজ কল্যাণমূলক সংস্থাৰ সৈতে ওতঃপ্ৰোতভাৱে জড়িত হৈ আছিল। হায়দৰাবাদৰ কেন্দ্ৰীয় সমাজ কল্যাণ ব’ৰ্ডৰ অধ্যক্ষ হিচাপে তেওঁ নিযুক্তি পোৱাৰ লগতে কেইবাটাও বেচৰকাৰী সংস্থাৰ ব’ৰ্ডতো কাৰ্যনিৰ্বাহ কৰিছিল; তাৰ ভিতৰত ৰেড ক্ৰছ, লেডী হাইদাৰী ক্লাব আৰু অঞ্জুমান-ই-খাৱাতীন, যিটো সংস্থাৰ দ্বাৰা মাচুমাই মুছলমান মহিলাসকলৰ বাবে শিক্ষাৰ প্ৰসাৰৰ কাম আৰম্ভ কৰিছিল।

ব্যক্তিগত জীৱন

বেগমে তেওঁৰ খুৰা সম্পৰ্কীয় ভায়েক হুছেইন আলী খানৰ সৈতে বিবাহপাশত আৱদ্ধ হয়, যিজনে অক্সফৰ্ডত অধ্যয়ন কৰিছিল আৰু পিছলৈ ওছমানিয়া বিশ্ববিদ্যালয়ৰ মুৰব্বী হৈছিল। যদিও মহিলা পৰ্দা প্ৰথা থকা ঘৰ এখনত তেওঁ ডাঙৰ-দীঘল হৈছিল, তথাপি স্বামীয়ে তেওঁক সমাজৰ পৰা আঁৰ থকা প্ৰথা পৰিত্যাগ কৰিবলৈ উৎসাহিত কৰিছিল আৰু ক্ৰমান্বয়ে তেওঁ তেনেকৈয়ে আগ বঢ়িছিল আৰু এই প্ৰথাৰ বিৰুদ্ধে ওকালতি কৰিছিল। ভাৰতে স্বাধীনতা লাভ কৰাৰ পিছত তেওঁ বোৰ্খা পিন্ধা বা পৰ্দা ব্যৱস্থা সম্পূৰ্ণৰূপে বন্ধ কৰি দিছিল। বেগমে পাৰ্চী, উৰ্দু আৰু ইংৰাজী ভাষা সাৱলীলভাৱে কব আৰু পঢ়িব পাৰিছিল।

তথ্য সূত্ৰ

শ্ৰেণী:ভাৰতীয় নাৰী
শ্ৰেণী:সমাজকৰ্মী
শ্ৰেণী:মৃত ব্যক্তি
অমৰ সিন্ধু

অমৰ সিন্ধু নামেৰে বেছি পৰিচিত ছালমা লাগহৰী (জন্ম ২৮ আগষ্ট ১৯৬৮) এগৰাকী পাকিস্তানী লেখিকা, কবি, কৰ্মী আৰু শিক্ষাবিদ।.

প্ৰাৰম্ভিক জীৱন আৰু শিক্ষা

সিন্ধুৰ প্ৰকৃত নাম ছালমা লাগহৰী। ১৯৬৮ চনৰ ২৮ আগষ্টত হুছেইন বুখছ লঘৰীৰ ঘৰত পাকিস্তানৰ সিন্ধৰ মিৰপুৰ খাছ জিলাৰ ডোডো লঘৰী গাঁৱত তেওঁ জন্মগ্ৰহণ কৰে। মহিলা, হিংসা,২০১২ চনত কৰাচীলৈ যোৱাৰ সময়ত গুলী লাগি তেওঁ সামান্য আঘাতপ্ৰাপ্ত হয়সিন্ধুৱে কৰাচীত ছাবীন মাহমুদৰ টি টু এফৰ পৰা অনুপ্ৰাণিত হৈছিল, আৰু তেওঁ হাছিন শ্বাহ আৰু আৰ্ফানা মালাহৰ সৈতে মিলি সিন্ধ সংগ্ৰহালয়ত "খানাবাদ ৰাইটাৰ্ছ কেফে"শ্ৰদ্ধাঞ্জলি জনোৱাসকলৰ ভিতৰত আছিল প্ৰবীণ ৰাজনীতিবিদ ৰাছুল বাক্স পালিজো আৰু লেখক নূৰুল হুদা শ্বাহ। ২০১৫ চনত কেফেত কবি আৰু সাংবাদিক হাছান মুজতাবাক শ্ৰদ্ধাঞ্জলি অনুষ্ঠানো আয়োজন কৰা হয়।

তথ্যসূত্ৰ

শ্ৰেণী:পাকিস্তানৰ মহিলা অধিকাৰ কৰ্মী
জসিঁতা কেৰকেট্টা

জসিঁতা কেৰকেট্টা (ইংৰাজী: Jacinta Kerketta; জন্ম: ৩ আগষ্ট ১৯৮৩) এগৰাকী ভাৰতীয় হিন্দী ভাষাৰ সাংবাদিক, কবি আৰু কৰ্মী। তেওঁৰ কবিতা আৰু সাংবাদিকতাই আদিবাসী যুৱক-যুৱতীসকলৰ পৰিচয়, ভাৰতত আদিবাসীসকলৰ প্ৰণালীবদ্ধ অত্যাচাৰৰ বিৰুদ্ধে প্ৰতিবাদ, বিশেষকৈ মহিলাৰ বিৰুদ্ধে লিংগভিত্তিক হিংসা, স্থানচ্যুতিৰ বিষয়ে আলোচনা কৰে আৰু শাসন ব্যৱস্থাৰ প্ৰতি ৰাষ্ট্ৰৰ উদাসীনতাক লৈ প্ৰশ্ন উত্থাপন কৰে। ফৰ্বছ ইণ্ডিয়াই তেওঁক ভাৰতৰ শীৰ্ষ ২০ গৰাকী স্ব-নিৰ্মিত মহিলাৰ তালিকাৰ ভিতৰত অন্যতম বুলি অভিহিত কৰে। তেওঁৰ প্ৰথম হিন্দী-ইংৰাজী দ্বিভাষিক কবিতা সংকলন অংগোৰ জাৰ্মান, ইটালীয় আৰু ফৰাচী ভাষালৈ অনুবাদ কৰা হৈছিল। তেওঁৰ দ্বিতীয়টো হিন্দী-ইংৰাজী দ্বিভাষিক কবিতা সংকলন জড়ো কী জমীন ইংৰাজী আৰু জাৰ্মানলৈ অনুবাদ কৰা হয়। ঈশ্বৰ ঔৰ বজাৰ তেওঁৰ তৃতীয় কবিতা সংকলন।

প্ৰাৰম্ভিক জীৱন

কেৰকেট্টা ঝাৰখণ্ডৰ পশ্চিম সিংহভূম জিলাৰ খুদপোস গাঁৱৰ এটা আদিবাসী পৰিয়ালত জন্মগ্ৰহণ কৰিছিল। আৰ্থিক অসুবিধাৰ বাবে অতি কঠিন পৰিস্থিতিৰ মাজেৰে তেওঁ পঢ়া-শুনা কৰিব লগা হৈছিল। তেওঁ উচ্চ শিক্ষাৰ গ্ৰহণ কৰিবৰ নিমিত্তে তেওঁৰ‌ মাতৃয়ে মাটি বন্ধকত ৰাখিব লগা হৈছিল। পঢ়া-শুনাৰ খৰচ পাতি উলিয়াবৰ বাবে জসিঁতাই নিজেও অনেক সৰু বৰ‌ কাম কৰিছিল। সংঘৰ্ষৰ এই সময়তে তেওঁ কবিতা লিখিবলৈ আৰম্ভ কৰিছিল। কবিতাসমূহত তেওঁৰ দুখ কষ্ট প্ৰকাশ পোৱাৰ লগতে সমসাময়িক সমাজৰ বিসংগতিসমূহো স্পষ্ট হৈ উঠিছিল।

কেৰিয়াৰ

কেৰকেট্টাৰ প্ৰথমখন গ্ৰন্থ ২০১৬ চনত আদিবাসী প্ৰকাশনে কলিকতাৰ পৰা হিন্দী আৰু ইংৰাজী ভাষাত ছপা কৰিছিল। ইয়াৰ পিছত এই গ্ৰন্থখনক জাৰ্মানৰ দ্ৰোপদী ৱেৰলগ প্ৰকাশনে 'গ্লুট' নামেৰে হিন্দী আৰু জাৰ্মান ভাষাত প্ৰকাশ কৰিছিল। কিতাপখনৰ জনপ্ৰিয়তাত মুগ্ধ হৈ প্ৰকাশকে উক্ত গ্ৰন্থখন পুনৰ ছপা কৰি উলিয়ায়। ইয়াৰ পিছত ভাৰতীয় জ্ঞানপীঠে জাৰ্মান প্ৰকাশন দ্ৰোপদী ৱেৰলগ আৰু হাইডলবাৰ্গৰ সৈতে মিলি তেওঁৰ কবিতা সংগ্ৰহ 'জড়ো কী জমীন' গ্ৰন্থখনক হিন্দী-ইংৰাজী আৰু হিন্দী-জাৰ্মান ভাষাত প্ৰকাশিত কৰে। ইয়াৰ পূৰ্বে কেতিয়াও কোনো আদিবাসী লেখক/লেখিকাৰ কবিতা এনেদৰে আন্তঃৰাষ্ট্ৰীয় পৰ্য্যায়ত একেলগে তিনিটা ভাষাত প্ৰকাশিত হোৱা নাছিল।

তেওঁৰ কবিতাৰ অনুবাদ বহুতো দেশী-বিদেশী ভাষাত কৰা হৈছে। ইয়াৰ‌ লগতে তেওঁক কাফোস্কাৰী বিশ্ববিদ্যালয়, মিলান বিশ্ববিদ্যালয়, তুৰিনো বিশ্ববিদ্যালয়, জ্যুৰিখ বিশ্ববিদ্যালয় আদি এনেদৰে অনেক মঞ্চত কবিতা পাঠ কৰিবলৈ আমন্ত্ৰিত কৰা হৈছে। বিশ্বৰ বিভিন্ন দেশতো তেওঁক তেওঁৰ কবিতাসমূহৰ বিষয়ে ভাষণ দিবলৈ নিমন্ত্ৰণ কৰা হৈছে। তেওঁক ইটালীৰ তুৰিনো চহৰত আয়োজিত ৩১নং আন্তঃৰাষ্ট্ৰীয় গ্ৰন্থমেলালৈ বিশেষ ব্যক্তিৰূপে আমন্ত্ৰিত কৰা হৈছিল। এই অবসৰতে তেওঁৰ কবিতা সংগ্ৰহ 'অংগোৰ' গ্ৰন্থৰ ইটালী অনুবাদ 'ব্ৰাচে' উন্মোচন কৰা হৈছিল। উক্ত অনুবাদ গ্ৰন্থখন ইটালীৰ মিৰাজী প্ৰকাশনে ছপা কৰি উলিয়াইছিল।

তেওঁক বহুতো ৰাষ্ট্ৰীয় আৰু আন্তৰাষ্ট্ৰীয় সন্মান লাভ কৰিছে। তেওঁ লাভ কৰা সন্মানসমূহ হৈছে - 'বিশংকৰ উপাধ্যায় স্মৃতি যুৱ কবিতা পুৰস্কাৰ','ঝাৰখণ্ড ইণ্ডীজিনাছ পীপ'ল্ছ ফ'ৰম', এ আই পী পী থাইলেণ্ডৰ 'ইণ্ডীজিনাছ বায়াছ অৱ এছিয়া ৰিক'গনিশ্যন এৱাৰ্ড, ছোট নাগপুৰ সাংস্কৃতিক সংঘৰ প্ৰেৰণা সন্মান আদি। তেওঁৰ কবিতাসমূহ পাঞ্জাবী, উৰ্দু, গুজৰাটী, মৰাঠী, অসমীয়া, কন্নড়, তামিল, সন্থালী আদি ভাৰতীয় ভাষাত অনুবাদ কৰা হৈছে।

তথ্যসূত্ৰ

শ্ৰেণী: ভাৰতীয় ব্যক্তি
শ্ৰেণী:আদিবাসী মহিলা
শ্ৰেণী:লেখিকা
শ্ৰেণী:ভাৰতীয় নাৰী
হিলানা চেডাৰাছ

ডাঃ হিলানা চেডাৰাছ, জন্ম: ১৯০৪ চন আৰু মৃত্যু: ১৯৯৮ চন, কপটিক ইজিপ্তৰ এগৰাকী চিকিৎসক আছিল। তেওঁ ইজিপ্তত চিকিৎসক হোৱা প্ৰথমগৰাকী মহিলা।

শিক্ষা

প্ৰাথমিক শিক্ষা সমাপ্ত কৰাৰ পিছত হিলানা চেডাৰছে "মাদ্ৰাছেট আল ছানেয়াহ" (কাইৰোৰ এখন ছোৱালীৰ বৰ্ডিং স্কুল)ত নামভৰ্তি কৰে। পিছলৈ তেওঁ শিক্ষক প্ৰশিক্ষণ বিশ্ববিদ্যালয়লৈ যায়, য’ত ২ বছৰৰ পিছত (১৯২২ চনত) তেওঁ বৃত্তি লাভ কৰে আৰু আন ৫ গৰাকী ইজিপ্তৰ মহিলা ছাত্ৰীৰ সৈতে গণিত অধ্যয়নৰ বাবে লণ্ডনলৈ পঠিওৱা হয়। জৈনাব কামেলৰ সৈতে তেওঁক ইংলেণ্ডত অধ্যয়নৰ বাবে পঠোৱা প্ৰথমগৰাকী ইজিপ্তৰ মহিলা ছাত্ৰী হিচাপে গণ্য কৰা হৈছিল। লণ্ডন স্কুল অৱ মেডিচিনতো নামভৰ্তি কৰি প্ৰমাণিত চিকিৎসক হৈ ১৯৩০ চনত ডক্টৰেট ডিগ্ৰী সমাপ্ত কৰে।

কেৰিয়াৰ

ডাঃ চেডাৰছে ইজিপ্তলৈ উভতি আহি ইজিপ্তৰ প্ৰথমগৰাকী মহিলা চিকিৎসক হিচাপে পৰিগণিত হয়। কাইৰোৰ কিচেনাৰ হাস্পতালত (শ্বৌব্ৰা জেনেৰেল হস্পিতাল) কাম কৰিছিল, কপটিক হাস্পতালত অস্ত্ৰোপচাৰৰ কাম কৰিছিল।
ব্যক্তিগত ক্লিনিক এখনো খুলিলে। প্ৰসূতি আৰু স্ত্ৰীৰোগ বিজ্ঞানত তেওঁ বিশেষজ্ঞ চিকিৎসক আছিল।

অৱসৰ

ডাঃ চেডাৰাছে সত্তৰৰ দশকত অৱসৰ গ্ৰহণ কৰিছিল। অৱসৰ লোৱাৰ পিছত শিশুৰ বাবে গল্প আৰু কিতাপ অনুবাদৰ কামত নিজকে উৎসৰ্গা কৰিছিল। ডাঃ চেডাৰাছ নিস্বাৰ্থতা আৰু উদাৰতাৰ বাবে সুপৰিচিত আছিল আৰু অনাথ আৰু অনাথ আশ্ৰমৰ প্ৰতি তেওঁৰ অন্তৰত সহানুভূতি আছিল। গোটেই জীৱনত তেওঁ তেওঁৰ বিশাল সম্পদৰ বেছিভাগেই সকলো ধৰণৰ দাতব্য কামত দান কৰিছিল।

মৃত্যু

১৯৯৮ চনত ডাঃ চেডাৰছৰ মৃত্যু হয়।

বাহ্যিক সংযোগ

Coptic Medical Society UK

তথ্য সূত্ৰ

শ্ৰেণী:প্ৰথম মহিলা চিকিৎসক
শ্ৰেণী:ইজিপ্তৰ ব্যক্তি
শ্ৰেণী:মৃত ব্যক্তি
স্বৰাজ বিদ্বান

স্বৰাজ বিদ্বান এজন ভাৰতীয় সমাজকৰ্মী আৰু অপ্ৰতিনিধিত্বশীল লোকৰ কৰ্মী। ৰাষ্ট্ৰীয় অনুসূচিত জাতি আয়োগৰ প্ৰাক্তন সদস্য ৷

জীৱন

তেওঁ দুৰ্বল আৰু প্ৰান্তীয় গোটৰ সৈতে কাম কৰে। ২০০০ চনৰ আশে-পাশে তেওঁ উত্তৰকাশীৰ মানুহৰ যত্ন লোৱাৰ কাম আৰম্ভ কৰে ৷ সদস্যসকলক শক্তিশালী কৰিবলৈ তেওঁ ১০০টাতকৈও অধিক আত্মসহায়ক গোট গঠন কৰিছিল আৰু লগতে ১৬০ গৰাকী দৰিদ্ৰ মহিলাক বিয়া কৰাবলৈ অনুমতি দিয়াৰ বাবে ধনৰ ব্যৱস্থা কৰিছিল। তেওঁ ১২০০ গৰাকী মহিলাক পেঞ্চন আৰু ৫০০ গৰাকী মহিলাক স্বনিয়োজিত হ’বলৈ বিত্তীয় ব্যৱস্থাৰ ব্যৱস্থা কৰি দিয়ে।

২০১৫ চনৰ আন্তঃৰাষ্ট্ৰীয় নাৰী দিৱসত তেওঁ নাৰী শক্তি সন্মান লাভ কৰে ৷ ভাৰতৰ তেতিয়াৰ ৰাষ্ট্ৰপতি প্ৰণৱ মুখাৰ্জীয়ে এই বঁটা প্ৰদান কৰে ৷

বিদ্বানে ধৰ্ষণৰ বলি হোৱা লোকক সহায় কৰে বিশেষকৈ আৰক্ষীয়ে আওকাণ কৰা গোচৰৰ ক্ষেত্ৰত তথা ভুক্তভোগীজন নিম্ন জাতিৰ হ'লে তেওঁ অগ্ৰাধিকাৰ দিয়ে। ২০১৮ চনত তেওঁ আৰু নেশ্যনেল কমিছন ফৰ চিডিউল কাষ্টচে ধৰ্ষণৰ বলি হোৱা এগৰাকী ১৬ বছৰীয়া যুৱতীৰ হৈ মধ্যস্থতা কৰিছিল। আৰক্ষীয়ে অপৰাধৰ অভিযোগ উত্থাপন কৰা লোকজনৰ জিম্মাত মৃত্যু হয়। বিদ্বানে বিচাৰিছিল যে অভিযোগকাৰি গৰাকী যিগৰাকীআৰক্ষীৰ তত্বাৱধানত আছিল, তেওঁৰ বিৰুদ্ধে ব্যক্তিজনক হত্যাৰ অভিযোগ উত্থাপন কৰা হওক কাৰণ তেওঁ সন্দেহ কৰিছিল যে মানুহজনৰ সুবিধাজনক মৃত্যুৱে হয়তো প্ৰকৃত ধৰ্ষণকাৰীক লুকুৱাই ৰাখিছে।

ৰাজনীতি

ভাৰতীয় জনতা পাৰ্টিৰ সৈতে জড়িত বিদ্বানে বিজেপি অনুসূচিত জাতি মৰ্চাৰ সাধাৰণ সম্পাদক হিচাপেও কাৰ্যনিৰ্বাহ কৰে।

তথ্যসূত্ৰসমূহ

শ্ৰেণী:উত্তৰাখণ্ডৰ ব্যক্তি
শ্ৰেণী:জীৱিত ব্যক্তি
শ্ৰেণী:নাৰী শক্তি পুৰস্কাৰ বিজয়ী
ভট্টদেৱ

ভট্টদেৱ (, ১৫৫৮ – ১৬৩৮) অসমৰ শঙ্কৰোত্তৰ কালৰ কবিসকলৰ ভিতৰত অন্যতম। ভট্টদেৱে সমসাময়িক সাহিত্যৰ প্ৰচলিত মাধ্যম পৰিহাৰ কৰি নতুন মাধ্যম এটা গ্ৰহণ কৰিবলৈ আগবঢ়াত যথেষ্ট সাহসৰ পৰিচয় দিছিল। সেয়ে এওঁকেই প্ৰকৃতাৰ্থত অসমীয়া গদ্য সাহিত্যৰ জনকৰূপে আখ্যায়িত কৰিব পাৰি ।

ভট্টদেৱৰ প্ৰকৃত নাম বৈকুণ্ঠনাথ ভাগৱত ভট্টাচাৰ্য বা চমুকৈ বৈকুণ্ঠনাথ ভট্টাচাৰ্য। খ্ৰীষ্টীয় ষোড়শ শতাব্দীৰ মাজভাগত কামৰূপৰ (বৰ্তমান বৰপেটা জিলাৰ বিচানকুছি) অন্তৰ্গত বিজনকুছিত জন্ম হয়। এওঁৰ পিতৃৰ নাম চন্দ্ৰ ভাৰতী। সেই কালৰ মানুহে তেওঁক ব্যাসৰ অৱতাৰ হেন জ্ঞান কৰিছিল। তেওঁ পাটবাউসী সত্ৰ আৰু ব্যাসকুছি সত্ৰ স্থাপন কৰে। ইয়াতেই ১৫৬০ শক ইং ১৬৩৮ খ্ৰীষ্টাব্দত ভট্টদেৱে ইহলীলা সম্বৰণ কৰে।

সাহিত্যিক অৱদান

দামোদৰদেৱে পৰীক্ষিতনাৰায়ণৰ ৰাজৰোষত পৰি কামৰূপ ৰাজ্য এৰি কোচবিহাৰলৈ যোৱাৰ সময়ত ভট্টদেৱেক আন আন উপদেশৰ লগতে কথা ৰূপে এখন ভাগৱত ৰচনা কৰিবলৈ কয়। সেইমতেই ভট্টদেৱে টীকাভাষ্য অনুসৰণ কৰি প্ৰথম স্কন্ধ ৰচনা কৰি দামোদৰদেৱক দেখুওৱাত দামোদৰদেৱে বিশদ আৰু ব্যাপক আলোচনাৰে নিলিখি চমু আৰু সৰল কথাৰূপে দিবলৈ কয়। এই মৰ্মে ভট্টদেৱে ভাগৱতৰ সাৰমৰ্ম 'কথা-ভাগৱত' ৰচনা কৰে। ইয়াৰ পিছত ভট্টদেৱে 'কথা গীতা', 'কথা-ৰত্নাৱলী' আদি গ্ৰন্থ ৰচনা কৰে।

বিভিন্ন গ্ৰন্থসমূহ

কথা গীতা
কথা-ভাগৱত
কথা ৰত্নাৱলী
শৰণমালিকা
গুৰুবংশাৱলী
প্ৰসঙ্গমালা
ভক্তিসাৰ (সংস্কৃত ভাষাত ৰচিত)
ভক্তিবিবেক (সংস্কৃত ভাষাত ৰচিত)('ভক্তিবিবেক' পুথিখনি প্ৰাচীন অসমীয়ালৈ অনুবাদ কৰিছিল চলিহা বাৰেঘৰ সত্ৰৰ তৃতীয়গৰাকী ধৰ্মাচাৰ্য (সত্ৰাধিকাৰ) শ্ৰীশ্ৰী শ্ৰীৰামদেৱে। ১৬৪৭ শকত এই অনুবাদ পুথিখনি সম্পূৰ্ণ কৰা হৈছিল।)

উপাধি, সন্মান

ভট্টদেৱক ভাগৱতত ব্যুত্পত্তি আৰু ব্যাখ্যাত অসাধাৰণ ক্ষমতা দেখি পণ্ডিতসমাজে ,ওঁক কবিৰত্ন আৰু ভাগৱত ভট্টাচাৰ্য এই দুটা উপাধিৰে বিভূষিত কৰিছিল।

ভট্টদেৱৰ গদ্যৰ))ীতি

তিনিখন (কথা-ভাগৱত, কথা গীতা, কথা-ৰত্নাৱলী) অতি প্ৰসিদ্ধ আৰু তত্ত্বপ্ৰধান সংস্কৃত শাস্ত্ৰ অসমীয়া গদ্যলৈ ৰূপান্তৰ কৰিলেও ভট্টদেৱে দৈনন্দিন কথ্যভাষাক গ্ৰহণ কৰা নাছিল। কথ্যভাষাৰে এটা সাধু আৰু গম্ভীৰ ৰূপ গ্ৰহণ কৰিছিল। কিন্তু কথা ভাগৱতৰ ঠায়ে ঠায়ে তেওঁৰ ৰীতি ছন্দবন্ধী হৈ পৰিছে। বাক্যবোৰ অন্ত্যনুপ্ৰাসযুক্ত আৰু শব্দাবিন্যাস ৰীতি সমযুক্ত হৈছে। ভট্টদেৱৰ বাক্যত শব্দবিন্যাসৰ প্ৰণালী নিখুঁত আৰু ব্যাকৰণ প্ৰয়োগত বিশুদ্ধ। বাক্যবোৰ চুটি চুটি আৰু সংস্কৃতীয়া প্ৰভাৱৰ পৰা মুক্ত। তত্সম আৰু তদ্ভৱ শব্দ প্ৰয়োগৰ সমতা ৰক্ষা কৰি তেওঁ বাক্যবোৰ ৰচনা কৰিছে।

অসমীয়া গদ্যক গধুৰ ভাৱ-প্ৰকাশৰ বাহক ৰূপে ব্যৱহাৰ কৰাৰ বাবে অসমীয়া সাহিত্যৰ বুৰঞ্জীত ভট্টদেৱৰ বিশেষ স্থান আছে।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া সাহিত্যিক
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
লিংগ তৰলতা

লিংগ তৰলতা হৈছে সময়ৰ লগে লগে বা পৰিস্থিতিৰ ওপৰত নিৰ্ভৰ কৰি সালসলনি হোৱা এটা অনিৰ্দিষ্ট লিংগ পৰিচয়। এই তাৰতম্য লিংগ পৰিচয় বা লিংগ প্ৰকাশৰ স্তৰত ঘটিব পাৰে। এজন লিংগৰ দিশেৰে তৰল ব্যক্তিয়ে তেওঁলোকৰ জীৱনকালত প্ৰকাশ কৰা বিভিন্ন লিংগ পৰিচয়ৰ মাজত তাৰতম্য ঘটিব পাৰে, বা বিভিন্ন লিংগ চিহ্নিতকাৰীৰ একাধিক দিশ একেলগে প্ৰকাশ কৰিব পাৰে। লিংগৰ দিশেৰে তৰল ব্যক্তিসকলক নন্-বাইনাৰী বা হিজড়া, বা চিছজেণ্ডাৰ হিচাপে চিনাক্ত কৰিব পাৰি।

লিংগ তৰলতা লিংগ-প্ৰশ্নকৰণৰ পৰা পৃথক, যিটো প্ৰক্ৰিয়াত মানুহে নিজৰ প্ৰকৃত লিংগ পৰিচয় বিচাৰি উলিয়াবলৈ আৰু সেই অনুসৰি নিজৰ লিংগ প্ৰকাশৰ সামঞ্জস্যৰ সন্ধান কৰি নিজৰ লিংগ পৰিচয়ৰ অন্বেষণ কৰে। লিংগৰ দিশেৰে তৰল ব্যক্তিৰ গোটেই জীৱনজুৰি লিংগ তৰলতা অব্যাহত থাকে।

হিজড়া লোকসকলে ( অ-বাইনাৰী আৰু তৃতীয় লিংগৰ লোককে ধৰি) প্ৰাক-ঔপনিৱেশিক যুগৰ পৰাই বিশ্বজুৰি সংস্কৃতিত অস্তিত্ব লাভ কৰি আহিছে। ইয়াৰে এনে এটা উদাহৰণ হ’ল- বহুতো খিলঞ্জীয়া সম্প্ৰদায়ত লিংগ তৰলতাৰ অস্তিত্ব। যদিও খিলঞ্জীয়া সম্প্ৰদায়ত লিংগ তৰলতাৰ প্ৰাচীন তথ্যসমূহ ইয়াক উপনিবেশিকৰণ কৰাসকলে লিখিছিল, বৰ্তমানৰ গৱেষণাই দেখুৱাইছে যে ১৫০টাতকৈও অধিক প্ৰাক-ঔপনিৱেশিক গোটে দুটাতকৈ অধিক লিংগক স্বীকৃতি দিয়া বা ঐতিহাসিকভাৱে স্বীকৃতি দিছিল।

নাভাজো লোকসকল হৈছে এনে এটা গোট যিয়ে ঐতিহাসিকভাৱে চাৰিৰ পৰা পাঁচটা লিংগ পৰিচয়ক স্বীকৃতি দিছিল, ইয়াৰে এটা হৈছে nàdleehi ( সলনি কৰা)। একেবাৰে শেহতীয়াকৈ পোৱা ঐতিহাসিক তথ্যমতে টু স্পিৰিট হৈছে খিলঞ্জীয়া লিংগ আৰু যৌন সংখ্যালঘুসকলে গ্ৰহণ কৰা এক পৰিচয়। এই শব্দটোৱে লিংগ আৰু লিংগৰ বাইনাৰী শ্ৰেণীসমূহক প্ৰত্যাহ্বান জনায় আৰু কিছুমান খিলঞ্জীয়াক নিজৰ সমাজৰ ভিতৰত পৰম্পৰাগত ভূমিকা পুনৰ লাভ কৰিবলৈ সক্ষম কৰে। এই শব্দটোৱে লিংগ আৰু লিংগৰ বাইনাৰী শ্ৰেণীসমূহক প্ৰত্যাহ্বান জনায় আৰু কিছুমান খিলঞ্জীয়াক নিজৰ সমাজৰ ভিতৰত পৰম্পৰাগত ভূমিকা পুনৰ লাভ কৰিবলৈ সক্ষম কৰে। ফলত ভিন্ন লিংগ পৰিচয়ৰ ব্যক্তি আৰু এই পৰিচয়ৰ ঐতিহাসিক বিৱৰণীসমূহ কেনেকৈ সঠিকভাৱে শ্ৰেণীভুক্ত কৰিব পাৰি, যৌন তৰল ব্যক্তিকে ধৰি মতামতসমূহৰ ভিন্নতা দেখা যায়।

১৯২৮ চনৰ ভাৰ্জিনিয়া উলফৰ উপন্যাস অৰলেণ্ডো: এ বায়'গ্ৰাফীত থকা মূল চৰিত্ৰ এটাই কেইবাবাৰো লিংগ পৰিচয় সলনি কৰে, আৰু লিংগ তৰলতাক বিবেচনা কৰে:

লিংগ তৰলতা শব্দটোৰ প্ৰথম উল্লেখ পোৱা গৈছিল লিংগ তত্ত্ববিদ কেট বৰ্ণষ্টেইনে ১৯৯৪ চনত লিখা জেণ্ডাৰ আউটল': অন মেন, উইমেন এণ্ড দ্য ৰেষ্ট অৱ আছ নামৰ কিতাপখনত। পিছলৈ ১৯৯৬ চনৰ গ্ৰন্থ দ্য ছেকেণ্ড কমিং: এ লেদাৰডাইক ৰিডাৰতো শব্দটো পুনৰ ব্যৱহাৰ কৰা হয়।

প্ৰতীক

জেণ্ডাৰফ্লুইডৰ গৌৰৱ পতাকাখন ২০১২ চনত জে জে পুলে ডিজাইন কৰিছিল। পতাকাৰ গোলাপী ৰঙৰ ৰেখাই নাৰীত্বক প্ৰতিনিধিত্ব কৰে, বগা ৰঙৰ ৰেখাই লিংগৰ অভাৱক প্ৰতিনিধিত্ব কৰে, বেঙুনীয়া ৰঙৰ ৰেখাই এণ্ড্ৰজিনীক প্ৰতিনিধিত্ব কৰে, ক'লা ৰঙৰ ৰেখাই আন সকলো লিংগক প্ৰতিনিধিত্ব কৰে আৰু নীলা ৰঙৰ ৰেখাই পুৰুষত্বক প্ৰতিনিধিত্ব কৰে।

পতাকাখন হৈছে পৰিচয়ৰ ভিতৰত সামৰি লোৱা তৰলতাৰ প্ৰতিনিধিত্ব।

লগতে চাওক

নন্-বাইনেৰী
ট্ৰান্সজেণ্ডাৰ

তথ্যসূত্ৰসমূহ

অধিক পঢক

গ্ৰন্থতালিকা

শ্ৰেণী:এলজিবিটি
শ্ৰেণী:লিংগভিত্তিক অধ্যয়ন
ফিয়ডৰ দস্তয়েভস্কি

ফিয়ডৰ মিখাইলোভিচ দস্তয়েভস্কি (; জন্ম: ১১ নৱেম্বৰ, ১৮২১ – মৃত্যু : ৯ ফেব্ৰুৱাৰী, ১৮৮১) এজন ৰাছিয়ান ঔপন্যাসিক, চুটিগল্প লেখক, ৰচনাকাৰ আৰু সাংবাদিক আছিল।

উদ্ধৃতি

দুখৰ উৎস জনাটোৱেই আটাইতকৈ ডাঙৰ সুখ।
মানুহে কেৱল নিজৰ কষ্ট গণনা কৰি ভাল পায়, কিন্তু আনন্দৰ হিচাপ নকৰে।
শিশুৰ সান্নিধ্যত আত্মা সুস্থ হৈ উঠে।
মানুহ এটা ৰহস্য; যদি আপুনি গোটেই জীৱন ইয়াক উন্মোচন কৰিবলৈ চেষ্টা কৰে, তেন্তে আপুনি সময় নষ্ট কৰিলে বুলি নকওক। মই এই ৰহস্যটোৰ ওপৰত আকৰ্ষিত হৈ পৰিছো কাৰণ মই মানুহ হ’ব বিচাৰো।

উৎস

বাহ্যিক সংযোগ

FyodorDostoevsky.com
FedorDostoievsky.com
Brief biography and works at The Free Library
The Brothers Karamazov
[ Dostoevsky Research Station
Dostoevsky e-texts at Penn Librarys digital library project
Dostoyevsky 'Bookweb' at The Ledge
Full texts of some Dostoevsky's works in the original Russian
Another site with full texts of Dostoevsky's works in Russian
Fyodor Dostoevsky Biography by Iolo Savill
Alexander II and His Times: A Narrative History of Russia in the Age of Alexander II, Tolstoy, and Dostoevsky
The Gospel in Dostoevsky
শ্ৰেণী:লেখক
শ্ৰেণী:ঔপন্যাসিক
শ্ৰেণী:সাংবাদিক
মিজো শিল্প

মিজো শিল্পক মিজোৰামৰ হস্তশিল্প বুলিও কোৱা হয়। ই হ’ল "উত্তৰ-পূবৰ সুগায়ক পক্ষী" (Songbird of the North east) হিচাপে জনাজাত মিজোৰাম ৰাজ্যৰ বাসিন্দাসকলৰ এক পৰম্পৰাগত কলা আৰু কৌশল। এই লোকসকলক সামূহিকভাৱে মিজো বুলি জনা যায়। মিজো শিল্পকৰ্ম প্ৰাচীন কালৰে পৰা বৰ্তি আছে। ইয়াৰ কাৰিকৰসকলে পৰম্পৰাগত সামগ্ৰী উৎপাদনৰ বাবে সৰল সঁজুলি ব্যৱহাৰ কৰে। হস্ততাঁত, বেত আৰু বাঁহৰ কাম ইয়াৰ হস্তশিল্পৰ পৰিচয়ৰ মূল উপাদান।

পটভূমি

মিজোসকলৰ পৰম্পৰাগত কলাৰ জৰিয়তে বাঁহ আৰু বেতৰ বিভিন্ন সামগ্ৰী যেনে ফুলদানি, পাচি-খৰাহি আৰু বাচন-বৰ্তন তৈয়াৰ কৰা হয়। বিভিন্ন শিল্প সামগ্ৰী ব্যৱহাৰ কৰি তৈয়াৰ কৰা পৰম্পৰাগত আচবাব আৰু টুপি ৰাজ্যখনৰ অন্যতম শিল্পজাত সামগ্ৰী। মিজো কাৰিকৰসকলে, সেয়া দলীয়ভাৱে হওক বা ব্যক্তিগতভাৱে, বৈ পৰম্পৰাগত পদ্ধতিৰে হস্তনিৰ্মিত সামগ্ৰীসমূহ স্বতন্ত্ৰভাৱে প্ৰস্তুত কৰে। কাৰিকৰসকলে বাঁহৰ কেঁচামাল ব্যৱহাৰ কৰি পৰম্পৰাগত অলংকাৰ তৈয়াৰ কৰে যিবোৰ বেছিভাগ মিজো মহিলাই বিবাহ অনুষ্ঠান বা উৎসৱৰ দৰে বিশেষ অনুষ্ঠানত পৰিধান কৰে। বাঁহৰ পাচি-খৰাহি উৎপাদনৰ উপৰিও, ভাৰতীয় অৰ্থনৈতিক পিয়লত উল্লেখ কৰা হৈছে যে মিজো কাৰিকৰসকলে ইয়াৰ জিলা আৰু মহকুমানুযায়ী বেতৰ মোৰা, লাওৰ পৰা নিৰ্মিত শিল্প (gourd crafts) আৰু মৃৎশিল্পও তৈয়াৰ কৰে। মিজো সমাজত বাঁহৰ গুৰুত্ব অপৰিসীম আৰু ইয়াৰ পৰা নিৰ্মিত 'থিয়াম' নামৰ বিশেষ যন্ত্ৰটো বয়ন শিল্পত ব্যৱহাৰ কৰা হয়। কাৰিকৰসকলে প্ৰাকৃতিক ৰং ব্যৱহাৰ কৰি কাপোৰত সুন্দৰ আৰ্হি ফুটাই তোলে, যি মিজো সংস্কৃতিৰ স্বকীয়তা প্ৰদৰ্শন কৰে।

তথ্যসূত্ৰ

শ্ৰেণী:মিজোৰাম
শ্ৰেণী:ভাৰতৰ সংস্কৃতি
শ্ৰেণী:ভাৰতৰ হস্তশিল্প
সিদ্ধাৰ্থ ভট্টাচাৰ্য

সিদ্ধাৰ্থ ভট্টাচাৰ্য্য (, জন্ম ১০ জুন ১৯৬১) হৈছে অসমৰ এজন ৰাজনীতিবিদ তথা ভাৰতীয় জনতা পাৰ্টীৰ পৰা নিৰ্বাচিত অসম বিধানসভাৰ সদস্য।

ভট্টাচাৰ্য্য অসমৰ শিক্ষা বিভাগৰ কেবিনেট মন্ত্ৰী আছিল। তেওঁ ১৯৯৫ চনত ভাৰতীয় জনতা পাৰ্টীত যোগদান কৰিছিল আৰু ২০১৪ চনলৈকে অসম প্ৰদেশৰ দলীয় সভাপতি আছিল যদিও ২০১৬ চনৰ অসম বিধানসভা নিৰ্বাচনৰ পূৰ্বে তেওঁৰ ঠাইত সৰ্বানন্দ সোণোৱাল অধিষ্ঠিত হৈছিল।
ভট্টাচাৰ্য্যই ভাৰতীয় জাতীয় কংগ্ৰেছ ৰবীন বৰদলৈৰ হাতত ২০১১ চনৰ অসম বিধানসভা নিৰ্বাচন ত গুৱাহাটী পূব সমষ্টি আসনৰপৰা ৩,৯৯৭টা ভোটৰ ব্যৱধানত পৰাজিত হৈছিল। কিন্তু, তেওঁ গুৱাহাটী পূব সমষ্টি ৰ পৰা ২০১৬ চনৰ অসম বিধানসভা নিৰ্বাচনত ভাৰতীয় জাতীয় কংগ্ৰেছৰ ববীতা শৰ্মাক অভিলেখ সংখ্যক ৯৬,৬৩৭টা ভোটৰ ব্যৱধানত পৰাস্ত কৰি জয়লাভ কৰিছিল।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমৰ ৰাজনীতিক
ঈশান

nail|up]]ৰ মূৰ্তি
ঈশান শব্দই হিন্দু, বৌদ্ধ আদি ধৰ্মত ঈশ্বৰ বা কোনো দেৱতাক বুজায়। ঈশান এটা জনপ্ৰিয় নাম। এই নামৰ উল্লেখ শিৱ পুৰাণত আছে, আৰু ই বিষ্ণুৰ এটি নাম।

হিন্দু ধৰ্মত

ঈশান হিন্দু ভগৱান শিৱৰ এক নাম। শিৱ হিন্দু ত্ৰিমূৰ্তি (ব্ৰহ্মা, বিষ্ণু, শিৱ)-ৰ অন্যতম। ইয়াৰ মূল "ঈশ" যাৰ অৰ্থ জগতক শাসন কৰা অদৃশ্য শক্তি। ঈশান আৰু ঈশ্বৰ একাৰ্থক।

ঈশান শব্দৰ অৰ্থ 'গৰাকী', আৰু 'উত্তৰ-পূব' দিশো হয়। বাস্তু শাস্ত্ৰৰ মতে ঈশান্য দিশৰ অৰ্থ সমৃদ্ধি, ঐশ্বৰ্য্য আৰু জ্ঞান। হিন্দু ধৰ্মত উত্তৰ দিশে সুখ আৰু পূব দিশে জ্ঞান বুজায়। ঈশান দুয়োৰে মিলন।

শিৱৰ পাঁচটা মূৰ আছে। প্ৰতিটো মূৰে পঞ্চতত্ত্ব: অগ্নি, জল, বায়ু, ধৰা, আকাশ, একো একোটাক বুজায়। ঈশান: শিৱৰ পঞ্চম মূৰ, যিয়ে ওপৰলৈ চাই আৰু পঞ্চতত্ত্বৰ 'আকাশ' বুজায়।

ইছলাম ধৰ্মত

ঈশান বা ঈচান মুছলিমসকলৰ মাজতো এক জনপ্ৰিয় নাম। এই নাম ল'ৰাক দিয়া হয়। ইছলাম ধৰ্মত ঈশানৰ অৰ্থ হ'ল: "ঈশ্বৰৰ আশীৰ্বাদ" বা "যোগ্য।"

তথ্য সংগ্ৰহ

শ্ৰেণী:হিন্দুধৰ্মৰ দেৱ দেৱী
শ্ৰেণী:বৌদ্ধ ধৰ্ম
নিম্ৰত কৌৰ

নিম্ৰত কৌৰ (; জন্ম: ১৩ মাৰ্চ, ১৯৮২) হৈছে এগৰাকী ভাৰতীয় চলচ্চিত্ৰৰ অভিনেত্ৰী। তেখেতে সাধাৰণতে হিন্দী চিনেমা আৰু আমেৰিকান টেলিভিচনৰ অনুষ্ঠানত কাম কৰিছে। ছপা মাধ্যমৰ মডেল হিচাপে নিজৰ কেৰিয়াৰ আৰম্ভ কৰা নিম্ৰত কৌৰে পৰৱৰ্তী সময়ত থিয়েটাৰত অভিনয় কৰিবলৈ আৰম্ভ কৰে। দুখনমান ছবিত কাম কৰাৰ পাছত নিম্ৰতে অনুৰাগ কাশ্যপৰ প্ৰযোজনাত নিৰ্মিত হোৱা 'পেডলাৰছ'ত অভিনয় কৰে। এইখন ছবি ২০১২ চনৰ কাঁ চলচ্চিত্ৰ মহোৎসৱত প্ৰদৰ্শিত হয়। ইয়াৰ পিছত নিম্ৰতে তেখেতৰ এখন সৰ্বজনসমাদৃত ছবি 'লান্সবক্স'ত ইৰফান খানৰ সৈতে অভিনয় কৰে। এই ছবিখনো ২০১৩ চনৰ কাঁ চলচ্চিত্ৰ মহোৎসৱত প্ৰদৰ্শিত হৈছিল।

২০১৫ চনত নিম্ৰত কৌৰে টাছনিম কুৰেশ্বীয়ে নিৰ্মাণ কৰা 'হোমলেণ্ড'ৰ চতুৰ্থটো ছিজনত এগৰাকী আইএছআই এজেণ্টৰ চৰিত্ৰ ৰূপায়ণ কৰে। এইটো আছিল এটা আমেৰিকান ছিৰিজ। ২০১৬ চনত নিম্ৰতে অক্ষয় কুমাৰৰ লগত যুদ্ধকেন্দ্ৰিক থ্ৰিলাৰ 'এয়াৰলিফ্ট'ত অভিনয় কৰে। একেটা বৰ্ষতে তেখেতে আমেৰিকান টেলিভিছন ছিৰিজ 'ৱেইৱাৰ্ড পাইনছ'ত ৰেবেকা য়েডলিনৰ চৰিত্ৰটো ৰূপায়ণ কৰে। ২০২০ চনৰ ফেব্ৰুৱাৰী মাহত 'হোমলেণ্ড'ৰ অষ্টম আৰু সৰ্বশেষ ছিজনটোত নিম্ৰত কৌৰক পুনৰ একেটা চৰিত্ৰতে দেখা যায়।

প্ৰাৰম্ভিক জীৱন আৰু নেপথ্য

ৰাজস্থানৰ পিলানীৰ এটি শিখ পৰিয়ালত নিম্ৰত কৌৰে জন্মলাভ কৰে। তেখেতৰ পিতৃ আছিল ভাৰতীয় সেনাৰ এগৰাকী বিষয়া। ৰুবিনা আছিল নিম্ৰতৰ ভগ্নী। তেখেত বাংগালোৰত থকা এগৰাকী মনোবিজ্ঞানী। তেখেতৰ পৰিয়ালটোৱে পাটিয়ালাৰ বাস কৰিছিল আৰু নিম্ৰত কৌৰে পাটিয়ালাৰ য়াদাভিন্দ্ৰ ৰাজহুৱা বিদ্যালয়ত অধ্যয়ন কৰিছিল। ১৯৯৪ চনত তেখেতৰ পিতৃক অপহৰণ কৰা হয় কাশ্মীৰি সন্ত্ৰাসবাদীৰ হাতত তেখেতৰ মৃত্যু হয়। ইয়াৰ পিছত তেওঁলোকৰ পৰিয়ালটো দিল্লীৰ উপনগৰ নয়দালৈ স্থানান্তৰিত হয়। নয়দাৰে দিল্লী পাব্লিক স্কুলত নিম্ৰতে পঢ়া-শুনা কৰে আৰু নয়দাৰ অঞ্চলতে তেখেত ডাঙৰ-দীঘল হয়। পাছলৈ তেখেতে দিল্লী বিশ্ববিদ্যালয়ৰ অধীনস্থ শ্ৰী ৰাম কলেজ অৱ কমাৰ্ছত পঢ়া-শুনা কৰে আৰু বাণিজ্য শাখাত স্নাতক ডিগ্ৰী লাভ কৰে।

কৰ্মজীৱন

পঢ়া-শুনা সমাপ্ত কৰি নিম্ৰত মুম্বাইলৈ গমন কৰে আৰু ছপা মাধ্যমৰ মডেল হিচাপে কৰ্মজীৱন আৰম্ভ কৰে। ইয়াৰ পিছত তেখেতে থিয়েটাৰত এগৰাকী অভিনেত্ৰী হিচাপে যোগদান কৰে আৰু 'বাগদাদ ৱেডিং', 'অল এবাউট ৱমেন'ৰ দৰে নাটকত অভিনয় কৰে। এইখন ক্ষেত্ৰত কাম কৰি তেখেত সুনীল শ্বানবাগ আৰু মানৱ কৌলৰ দৰে পৰিচালকৰ সান্নিধ্যলৈ আহে।

২০০৪ চনত নিম্ৰত কৌৰে কুমাৰ চানু আৰু শ্ৰেয়া ঘোষালে কণ্ঠদান কৰা যথাক্ৰমে 'তেৰা মেৰা প্যাৰ' আৰু 'য়ে ক্যা হোৱা' নামৰ গীত দুটাৰ দুইমিনিটীয়া ভিডিঅ'ত পোনপ্ৰথমবাৰৰ বাবে ভূমুকি মাৰে। ভিডিঅ'কেইটা পৰিচালনা কৰিছিল লেখক-পৰিচালক অপূৰ্বা আছৰানিয়ে। তেখেতে দূৰদৰ্শনৰ বাবে কিছুমান বিজ্ঞাপনত অভিনয় কৰে।

২০০৬ চনত মুক্তিপ্ৰাপ্ত ইংৰাজী ভাষাৰ ছবি 'One Night with the King' আছিল নিম্ৰত কৌৰৰ প্ৰথমখন ছবি। এটি সৰু চৰিত্ৰ ৰূপায়ণ কৰা এই ছবিখনৰ কিছু দৃশ্যগ্ৰহণ ৰাজস্থানত সম্পন্ন হৈছিল। আনহাতে হিন্দী ভাষাত অভিনয় কৰা তেখেতৰ প্ৰথমখন ছবি হৈছে অনুৰাগ কাশ্যপৰ প্ৰযোজনাত নিৰ্মিত 'পেডলাৰছ'। ছবিখনে ইতিবাচক সমালোচনা লাভ কৰাৰ লগতে কাঁ চলচ্চিত্ৰ মহোৎসৱতো প্ৰদৰ্শিত হয়।

কেডবেৰী ছিল্কৰ এটা বিজ্ঞাপনত অভিনয় কৰি কৌৰে ৰাজহুৱা দৃষ্টি আকৰ্ষণ কৰিছিল।

২০১৩ চনত মুক্তিলাভ কৰা 'লাঞ্চবক্স' নামৰ ছবিখনৰ জৰিয়তে নিম্ৰত কৌৰে দ্বিতীয়বাৰৰ বাবে কাঁ চলচ্চিত্ৰ মহোৎসৱত পদাৰ্পণ কৰে। বাণিজ্যিকভাৱে সফল হোৱা ছবিখনে সমালোচকৰ পৰাও প্ৰশংসা লাভ কৰে। ২০১৬ চনত নিম্ৰত কৌৰে অক্ষয় কুমাৰৰ লগত 'এয়াৰলিফ্ট' নামৰ ছবিখনত অভিনয় কৰে।

তথ্যউৎস

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী